JÕULUKONTSERT KIIDAME PÄÄSTJAT
"Nüüd jõululaulud kostmas taas öös" Joy Webb, Katri Kosonen
Taas on käes see aeg aastast,
mil rahuneme iseeneses, et kuulata jõululaulude sõnumit.
200 aastat tagasi sündis laul "Püha öö".
See laul viib meid hetke, mil sündis meie Päästja.
"Püha öö" F. Gruber, J. Mohr, G. O. Schöneman
Püha öö, õnnistud öö
Kõik on maas rahu sees
Joosep valvab ja Maarja sääl
Hingab lapsuke põlvede pääl
Maga, patuste rõõm
Püha öö, õnnistud öö
Ingli hääl välja pääl
Laulab rõõmustes halleluuja
Annab teada nüüd karjastel ka
Kristus sündinud teil
Püha öö, õnnistud öö
Kes Sa meil ilmutanud Isa armu,
mis õnnistust toob ja rahupõlve maailmale loob
Laulgem halleluuja
Jean Sibelius lõi viisi laulule "Ei au, ei hiilgust otsi ma".
Sõnad seadis Sakarias Topelius.
Juba väikese poisina olen seda laulu mitmeid kordi laulnud.
Ikka veel puudutab see sõnum mu südant.
Järgmine laul "Härgade sõime heintel"
räägib Jeesuse elust sünnist kuni ristilöömiseni.
Mõne salmiga on kokku võetud meie Päästja kogu elutöö.
"Ei au, ei hiilgust otsi ma" Jean Sibelius ja Sakari Topelius
Ei au, ei hiilgust otsi ma, ei taha kulda ka
Taeva valgust palun ma ja rahu maailmale
See jõulud toob ja rõõmu loob
Kes meeled puhtaks, vabaks teeb
Ei au, ei kulda taha ma, vaid rahu maailma
Kui püha rahu majades ning lastel säramas jõulupuu
Sõna valgus südames, ei vaja me siis muud
Too kodusse, ka väiksesse, nüüd kallis püha kõigile
Püha rahu majades ja rõõm on südames
Nii vaesele kui rikkale
Sa, Jeesus, tule veel,
Taevavalgus las kõigile paistab nende eluteel
Sind ootan ma, Sind palun ma
Sind, kes oled loonud taeva, maa
Nii vaesele kui rikkale nüüd rõõmsad jõulud too
"Härgade sõime heintel" Trad & Martti Korpilahti
Peetrus, kuulutades Korneeliuse kojas evangeeliumit,
räägib oma jutluses, et Jeesusest kuulutasid kõik prohvetid.
Võib öelda, et Piibli iga 66 raamatust
tuleb esile jõulude Issand, Messias, Jeesus Kristus.
Aadam ja Eeva said esimesena tulevast Messiast kuulda.
Nad olid Paradiisis pattu langenud
ja tundsid tohutut süütunnet ning patukoormat.
Neile anti teada, et naise seemnest tuleb see,
kes purustab mao pea.
Selle tõotuse täitumist oodati.
Oodati neli tuhat aastat, enne kui see täitus.
Aabraham koges midagi sarnast,
kui ta pidi oma poja Morija mäel ohverdama.
Poeg küsis isalt mäejalamile jõudes:
"Isa, meil on puud ja tuli, kuid kus on Jumala ohver?"
Aabraham ütleb vastuseks: "Jumal ise hoolitseb oma ohvri eest."
Nii juhtuski.
Lugedes Jumala sõna, näeme, et mitmed prohvetid
on valdavalt toonud esile tulevase Messia isiku.
Jesaja kirjutab 9. peatüki 5. salmis, kui Messias sünnib maailma.
Tema nimi on Imeline Nõuandja, Vägev Jumal, Igavene Isa ja Rahuvürst.
Kõikide tõotuste täitumist oodati.
Inimesed ootasid, millal need Jumala antud tõotused täide lähevad.
Jumal ilmutas seda nii paljudele.
Kui neli tuhat aastat oli möödunud esimese paari elust,
saabub hetk, mil ingel kuulutab Maarjale:
"Sulle sünnib poeg ja sa paned Talle nimeks Jeesus."
Ta vabastab rahvaid pattudest.
Jeesus sündis siia maailma.
Inglid kuulutasid rõõmusõnumit sel jõuluööl, Jumala jõuludel.
Karjased kuulsid sõnumit Päästjast, Kristusest, kes oli sündinud.
Ta on isandate Issand ja kuningate Kuningas.
Ta on sündinud vabastajaks rahvastele.
Lisan veel, et kõigile rahvastele ja inimestele.
Sõbrad, Jeesuse elutööks oli lepitus.
Lepitus patust, mis oli tulnud pattulangemise läbi.
Kui Ta tuli inimeste keskele, Ta oli teenija igal moel.
Ta on inimkonnale Jumala kingitus.
Kui Johannes ristis Teda Jordani jõevooludes,
ei näinud ta lihtsalt inimest, keda vee alla kastetakse,
vaid ta nägi Jumala Talle, kes võtab ära maailma patu.
Jeesus tuli selle pärast.
Sellepärast läks ta Ketsemani aeda ning higistas verd meie eest,
et Ta oleks täitnud kõik jõulusõnumile vastavalt.
Inimestele on sündinud Päästja ja see võiks saada tõeks igaühe elus.
Sellel jõulu ajal meenutame üht.
Ühes luuletuses on öeldud:
Pole jõulurahu ilma Suure reedeta.
Ohvrisurmata pole elu.
Väike Jeesus-laps sõimes ei saa päästa kedagi,
kuid Tema viis me patud ristile ning selle läbi lepitas meid.
Tema ristil hüütu kostus alla sügavikku ja üles taevasse.
See on lõpetatud!
Siis inglid ülistasid rõõmuga.
Inglid, kes olid näinud Jeesust juba enne lihaks saamist.
Nad rõõmustasid ja teadsid, et Jumala plaan oli täitunud.
Siit alates olid nad osalised, kui evangeeliumi kuulutati rahvale.
Inimesed võtsid selle vastu,
said usklikeks ja päästetud, et kogeda andeksandmist.
Mõtleme päevale, mil oli Jumala nelipühapäev.
Kaks tuhat aastat tagasi kuulutas Peetrus seda sõnumit,
mis oli selleks ajaks täitunud.
Kristus oli läinud taevasse.
Istunud Isa paremale käele.
Nüüd alustasid apostlid nendele antud ülesande täitmist.
Kuulutada evangeeliumit kogu loodule.
See sõna, mida nad kuulutasid
tõi inimeste janunevate südameteni Vabastaja, Jeesus Kristuse.
Neil päevil võttis 3000 inimest vastu Päästja, Messia.
Juudid olid oodanud Messiat, kes nüüd usu kaudu tuli inimeste ellu.
Sündis suur hulk jumala lapsi, kes levitasid sõnumit edasi.
Jeesus ütles oma jüngritele, et neist saavad minu tunnistajad
Jeruusalemmas, Juudamaal, Samaarias ja kogu maailma otsani.
See on tõde ka meie jaoks tänapäeval.
Sõnum jõuab üha uute inimesteni, keda Jumal oma juurde kutsub.
Ikka ja uuesti on inimesed kogenud oma elus,
minu ellu on tulnud Päästja,
Jeesus Kristus ja andnud kõik mu patud andeks.
Piibel räägib selle hetke kohta, et inglid taevas rõõmustavad
ühest patusest, kes pöördub ja tuleb meeleparandusele.
1970. aastate lõpus olin koguduses ja pidin jõuluhommikul jutlustama.
Kui jutlus oli lõppemas, kutsusin soovijaid altari ette palvetama.
Põlvitasin ühe mehe kõrval ja küsisin, mis on ta südamel.
Mida sa Jumala käest ootad?
Ta vaatas mulle otsa ja ütles,
et pole veel oma usku leidnud, kuid tahaks saada Jumala lapseks.
Oli imeline asi jõuluhommikul, Kristuse sündimise tähistamise päeval,
kuulutada ühele soomlasele,
et Jeesuse nimel ja veres on kõik patud andeks antud.
Tean, et sel hetkel ei rõõmustanud ainult mina.
Ka taevainglid rõõmustasid.
Jumal küsib meilt uuesti ja uuesti, kas usume evangeeliumi peasõnumit.
Jeesus Kristus on tulnud päästma patuseid ja Ta soovib,
et kõik inimesed saaksid päästetud ning tuleksid tõetundmisele.
Sain selle kogemuse 18-aastaselt.
Esimest korda kuulutati mu ellu andeksandmist.
Kui mina põlvitasin ja palusin Jeesust oma ellu,
siis inimene, kes mu eest palvetas, ütles:
"Noormees, Kristuse nimel ja Tema vere väel kuulutan,
et kõik sinu patud on sulle andeks antud."
Need olid minu elu jõulud.
Jeesus sai minu elu Päästjaks.
Jumala jõulud on just taolistes hetkedes, päevades ja olukordades,
kus patune inimene pöördub elava Jumala poole
ning palub Temalt armu ja andeksandi.
Tean, et paljud ootavad seda täna.
Paljud elavad selle maailma pimeduses.
Inimeste eludes on koormad ning mitmed lootusetud olukorrad.
Jeesus on tulnud just sinu jaoks, kui tunned, et ei jõua ega taha enam.
Võib-olla mõni sõber kannab neil jõuludel kurbust südames.
Äkki on keegi armas läinud igavikku.
Pole enam selliseid jõulupühi,
mis sul varem on olnud ja mis on sind õnnistanud.
Armas sõber, Jeesus Kristus on sinuga.
Ta õnnistab sind.
Ta on Issand, kes annab sinu südamesse rahu,
mis ei sõltu elu olukordadest.
Jumal annab, mida inimese süda kõige enam igatseb - rahu oma ellu.
Ta on Rahuvürst.
Armas sõber, su elus võib olla palju muidki olukordi,
mille pärast oled palju kordi mõelnud, kas kuskilt on võimalik leida tõelist abi.
Abi tuleb Jumalalt.
Piibel räägib prohveti kaudu,
et Jumala käsi pole aitamiseks liiga lühike.
Samuti neis asjus, mis on su ellu toonud masendust.
Sul pole jõuludest rõõmu, sest sa oled masenduses.
Kas tead, et Püha Vaim tahab tõsta su pilgu Kristusele.
Otsekui võtta eesriie eest, mis takistab sind sügaval sisimas
nägemast armastavat Päästjat, kelle kohta Piibel ütleb,
et Ta palvetab lakkamata meie eest.
Ta teeb seda kogu aeg.
Just sel hetkel, mil sa vaatad ja kuulad.
Tea, et on keegi, kes kunagi ei unusta.
Piiblis on kirjas, et Tema käest haaranu
on Jumala poolt märgitud elu Päästja peopesadesse.
Oleme märgitud Tema peopesadesse.
Sinna sisse graveeritud.
Mitte keegi ei saa nendest kätest meid röövida.
Ei nähtav ega nähtamatu.
See on meie tuleviku lootus.
Vana Siimeon Jeruusalemma templis sai hoida Jeesust oma süles.
Kui ta nägi Jeesust, Teda, kellest Jumal oli talle ilmutanud,
ütles ta: "võin nüüd rahus lahkuda. Mu silmad on näinud sinu päästet."
Kui saame oma elu loovutada sellise sõbra hoolde,
siis me ei pea enam kartma.
Näeme jõule hoopis uues valguses.
Jõulud on igavene elu koos Jumalaga.
Igavene elu saab alguse maa peal ja jätkub igavesti Taevas.
Armas sõber, soovin sulle õnnistust.
Toon sind palves Jumala ette.
Tahan sind julgustada.
Pöördu Tema poole, kes ütleb: Mina olen tee, tõde ja elu.
Tema poole, kelle Jumal läkitas armastusest sinu vastu,
et võiksid saada päästetud ja kogeda, mida Jumal on sinu jaoks valmistanud.
Õnnistatud jõule, mu kallis ligimene!
"Täht, kirkaim teistest tähtedest" K. Jernström ja K. Halonen, Vexi Salmi
Laul "Jõululugu" on uuem laul.
See viib mind mõttes lapsepõlve jõuludesse.
Meil kodus ei loetud Piiblit, kuid Jumalat siiski austati.
Nüüd oma kodus olles avame Piibli ja loeme sealt jõulusõnumit.
Kuula, mida see sõnum jutustab.
Kari Tapio "Jõululugu"
Viimase laulu ajal saame olla tänulikud Jumalale
nende eest, kes kord on koos meiega elanud.
Kallid, kes on siit lahkunud.
Meiegi oleme igavikulised olendid.
Ühel päeval on kõik see, millest oleme laulnud, meie silme ees.
Siis saab meile lõplikult selgeks, mida tähendab jõulusõnum Päästjast.
"Maa on nii kaunis" B. S. Ingeman, Hilja Haahti
Maa on nii kaunis, kirgas kõrge taevas
Täis rõõmu usklike lootuse tee
Siit kaduvuse päevadest läbi
Meid kannab taeva poole see
Aastad ja ajastud tulevad ja lähevad
Põlv järgneb põlvele lennates
Ei iial vaiki taevased helid
Meid hellalt koju kutsudes
Inglid kord laulsid karjastele väljal
Nüüd hingest hinge on kostmas laul
Rõõm, rahu teile, Päästja on tulnud
Tõlge: Mare Peterson